Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: • Jelen tanterv megfelel a közoktatásról szóló 1993. évi LXXIX. törvény, az Irányelvek és a Nemzeti
Paragraph Index: 1023

• Jelen tanterv megfelel a közoktatásról szóló 1993. évi LXXIX. törvény, az Irányelvek és a Nemzeti Alaptanterv alapelveinek. A tantárgyak vonatkozásában megfelel a kötelezõ órakeret elõírásainak, a NAT fejlesztésközpontú szemléletének. • A tantárgyak részletezésénél táblázatba foglalva szerepel a tananyag, a tanulói tevékenység, az elvárt és javasolt fogalmak és az elvárt teljesítmény. • Az elvárt és javasolt fogalmak tipográfiai megkülönböztetésének jelentése a következõ: az álló alak azt jelenti, hogy az adott fogalom érthetõ a gyenge, vagy átlagos képességû tanulók számára, tehát számon kérhetõ. A jobb képességû tanulók számára a dõlt betûvel szedett fogalmak elsajátítása is javasolt. Ahol nincs tipográfiai különbség, ott valamennyi fogalom elvárt, még akkor is, ha a gyengébb képességû tanulónak csak passzív szókincsében szerepel. • Az elvárt teljesítményeknél, ahol szerepelnek a következõ kiegészítések: önállóan, irányítással, segítséggel, ott vagy a fokozatos elsajátítás, vagy a tanulói képességek differenciáltsága hangsúlyos. • Az olvasás tantárgy javasolt fogalmainál megjelenõ kérdések a tanulóinktól elvárható konkrét tapasztalatokra épülõ ismeretek megfogalmazását igénylik. Miután értelmileg akadályozott tanulóink absztrakt fogalmakkal nem rendelkeznek, ezeknek konkrét megfelelõit, tapasztalatainak felhasználásával, cselekvésein keresztül építhetjük be viselkedés repertoárjába. • A tanterv tanévi szakaszolást tartalmaz, ugyanakkor fõ mérési pontnak tekintendõ az Irányelvekben meghatározott iskolai fejlesztési szakaszhatárok. Útmutató a tanterv felhasználóinak értelmileg akadályozott tanulók integráltan történõ oktatásához Az általános iskolai integráció értelmileg akadályozott tanulók esetében is megvalósítható a megfelelõ személyi, tárgyi, módszerbeli feltételek megteremtésével. Erre sok esetben hangsúlyosan törekedni is kell

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes